Document ID: 31998R2786

Komisijas Regula (EK) Nr. 2786/98
(1998. gada 22. decembris)
par atļaujas termiņa grozīšanu Padomes Direktīvas 70/524/EEK 9.i panta 1. punktā minētajām piedevām
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1970. gada 23. novembra Direktīvu 70/524/EEK par barības piedevām [1], kurā jaunākie grozījumi izdarīti ar Komisijas Regulu (EK) Nr. 2785/98 [2], un jo īpaši tās 9.j un 3. pantu,
tā kā Direktīvā 70/524/EEK ir paredzēts, ka drīkst atļaut izmantot jaunas piedevas vai ieviest to jaunu izmantojumu, ņemot vērā jaunākās zinātnes atziņas un tehnikas sasniegumus;
tā kā jaunu piedevu vai to izmantošanas veidu pagaidu atļauju var izsniegt uz pieciem gadiem, ja, barībā pieļaujamā līmenī izmantotas, tās neietekmē cilvēku vai dzīvnieku veselību vai vidi un, mainot dzīvnieku izcelsmes produkta raksturīgās pazīmes, nekaitē patērētājiem, kā arī, ja to klātbūtni barībā var pārbaudīt un pēc saņemtajiem rezultātiem ir pamats uzskatīt, ka, iekļaujot barībā, tām ir labvēlīga ietekme uz šīs barības raksturīgajām pazīmēm vai lopkopību;
tā kā vēl nav pabeigti pētījumi attiecībā uz vairākām piedevām, kuras minētas Direktīvas 70/524/EEK 9.i panta 1. punktā un pārceltas uz šīs direktīvas B pielikuma III nodaļu un kuras var pagaidām atļaut valstu līmenī līdz 1998. gada 30. novembrim; tā kā tādēļ minēto vielu atļaujas termiņš būtu uz noteiktu laiku jāpagarina;
tā kā Komisija ir apspriedusies ar Dzīvnieku ēdināšanas zinātnisko komiteju par šīs regulas pielikumā iekļauto antibiotiku un kokcidiostatu atļaušanu; tā kā šī Komiteja ir sniegusi atzinumu attiecībā uz minēto vielu iedarbību, nekaitīgumu un iespēju tās kontrolēt;
tā kā šajā regulā paredzētie pasākumi ir saskaņā ar Barības pastāvīgās komitejas atzinumu,
IR PIEŅĒMUSI ŠO REGULU.
1. pants
Direktīvas 70/524/EEK B pielikuma III nodaļu groza saskaņā ar šīs regulas pielikumu.
2. pants
Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī.
To piemēro no 1998. gada 1. decembra.
Šī regula uzliek saistības kopumā un ir tieši piemērojama visās dalībvalstīs.
Briselē, 1998. gada 22. decembrī

Labels: 0
17
6